title: 2010/430/CFSP: 2010 m. liepos 26 d. Tarybos sprendimas 2010/430/BUSP dėl Europos ginklų neplatinimo nepriklausomų mokslinių institutų tinklo sukūrimo remiant ES kovos su masinio naikinimo ginklų platinimu strategijos įgyvendinimą

text:
4.8.2010

               LT

               Europos Sąjungos oficialusis leidinys

               L 202/5

         TARYBOS SPRENDIMAS 2010/430/BUSP
   2010 m. liepos 26 d.
   dėl Europos ginklų neplatinimo nepriklausomų mokslinių institutų tinklo sukūrimo remiant ES kovos su masinio naikinimo ginklų platinimu strategijos įgyvendinimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją (toliau – ES MNG strategija), kurios III skyriuje pateikiamas kovos su tokiu platinimu priemonių, kurių reikia imtis Sąjungoje ir trečiosiose šalyse, sąrašas.

               (2)

               Sąjunga aktyviai įgyvendina ES MNG strategiją ir vykdo jos III skyriuje išvardytas priemones, pavyzdžiui, plėtoja būtinas struktūras Sąjungoje.

               (3)

               2008 m. gruodžio 8 d. Taryba patvirtino savo išvadas ir dokumentą „Naujos Europos Sąjungos veiksmų kryptys kovojant su masinio naikinimo ginklų ir jų siuntimo į taikinį sistemų platinimu“ (toliau – naujos veiksmų kryptys), kuriame teigiama, kad MNG platinimas yra vienas iš didžiausių iššūkių saugumo srityje ir kad neplatinimo politika yra labai svarbi bendros užsienio ir saugumo politikos dalis.

               (4)

               Naujose veiksmų kryptyse Taryba ragina kompetentingas Tarybos grupes ir organus, Komisiją, kitas institucijas ir valstybes nares imtis konkrečių su tuo dokumentu susijusių veiksmų, kad iki 2010 m. pabaigos būtų pasiekti jo tikslai.

               (5)

               Naujose veiksmų kryptyse Taryba pabrėžia, kad vykdydama veiksmus ginklų platinimo prevencijos srityje Sąjunga galėtų pasinaudoti nevyriausybinio ginklų neplatinimo tinklo parama, suburdama užsienio politikos institucijas ir mokslinių tyrimų centrus, kurie specializuojasi Sąjungos strateginėse srityse, ir tuo pat metu pasinaudodama naudingais jau veikiančiais tinklais. Toks tinklas galėtų apimti ir trečiosiose šalyse veikiančias institucijas, su kuriomis Sąjunga veda konkretų dialogą ginklų neplatinimo klausimais.

               (6)

               2005 m. gruodžio 15–16 d. Europos Vadovų Taryba priėmė ES kovos su neteisėtu šaulių ir lengvųjų ginklų bei jų šaudmenų kaupimu ir prekyba strategiją (toliau – ES SALW strategija), kurioje nustatytos Sąjungos veiksmų šaulių ir lengvųjų ginklų (SALW) srityje gairės. ES SALW strategijoje teigiama, kad neteisėtas SALW bei jų šaudmenų kaupimas ir prekyba jais kelia didelę grėsmę tarptautinei taikai ir saugumui.

               (7)

               ES SALW strategijoje nustatyta, kad vienas iš tikslų yra poreikis skatinti veiksmingą daugiašališkumą sukuriant tarptautinius, regioninius arba Sąjungos ir jos valstybių narių vidaus mechanizmus, nukreiptus prieš SALW bei jų šaudmenų tiekimą ir destabilizuojantį plitimą,

         PRIĖMĖ ŠĮ SPRENDIMĄ:
   1 straipsnis
   1.   Siekiant prisidėti prie ES MNG strategijos, kuri grindžiama veiksmingo daugiašališkumo, prevencijos ir bendradarbiavimo su trečiosiomis šalimis principais, geresnio įgyvendinimo, sukuriamas Europos ginklų neplatinimo nepriklausomų mokslinių institutų tinklas, kuris siekia šių tikslų:

               a)

               skatinti politinį ir su saugumu susijusį dialogą bei ilgalaikę diskusiją dėl priemonių, skirtų kovoti su MNG ir jų siuntimo į taikinį sistemų platinimu, pilietinėse visuomenėse ir ypač tarp ekspertų, mokslininkų ir akademikų;

               b)

               sudaryti galimybę atitinkamų Tarybos parengiamųjų organų dalyviams konsultuotis su tinklu neplatinimo klausimais, o valstybių narių atstovams – dalyvauti tinklo posėdžiuose, kuriuose pirmininkauja Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) atstovas;

               c)

               būti naudingu pagrindu Sąjungos ir tarptautinės bendruomenės veiksmams ginklų neplatinimo srityje, visų pirma teikiant ataskaitą ir (arba) rekomendacijas vyriausiojo įgaliotino atstovui;

               d)

               prisidėti prie trečiųjų šalių informuotumo apie su ginklų platinimu susijusias problemas ir būtinybę dirbti bendradarbiaujant su Sąjunga ir daugiašaliuose forumuose, visų pirma Jungtinėse Tautose, didinimo, siekiant pasauliniu mastu užkirsti kelią susirūpinimą keliančioms ginklų platinimo programoms, atgrasyti nuo jų, sustabdyti jas ir, jei įmanoma, jas eliminuoti.

         2.   Atsižvelgiant į ES SALW strategiją, siūlomas Europos ginklų neplatinimo nepriklausomų mokslinių institutų tinklas savo veikloje neapsiriboja klausimų, susijusių su MNG platinimo keliama grėsme, nagrinėjimu, bet taip pat svarsto klausimus, susijusius su įprastine ginkluote, įskaitant SALW. Įtraukus įprastinės ginkluotės klausimus į tinklo veiklos sritį atsiras puiki galimybė palaikyti dialogą ir teikti rekomendacijas dėl Sąjungos veiksmų šioje srityje atsižvelgiant į įgyvendinamą ES SALW strategiją ir Sąjungos politiką įprastinės ginkluotės srityje.
   3.   Atsižvelgiant į tai, Sąjungos remiamais projektais vykdoma ši konkreti veikla:

               a)

               užtikrinama galimybė surengti įvadinį posėdį ir metinę konferenciją siekiant pateikti ataskaitą ir (arba) rekomendacijas vyriausiojo įgaliotinio atstovui;

               b)

               suteikiamos finansinės ir techninės priemonės interneto platformos sukūrimui, kad tinklo veikloje dalyvaujantys moksliniai institutai, analizuojantys klausimus, susijusius su MNG ir įprastine ginkluote, įskaitant SALW, turėtų palankesnes galimybes palaikyti ryšius ir būtų skatinamas jų dialogas mokslinių tyrimų klausimais.

         Išsamus projektų aprašymas pateikiamas priede.
   2 straipsnis
   1.   Vyriausiasis įgaliotinis atsako už šio sprendimo įgyvendinimą.
   2.   1 straipsnio 3 dalyje nurodytų projektų techninį įgyvendinimą vykdo ES konsorciumas masinio naikinimo ginklų neplatinimo klausimais, kurį sudaro Strateginių mokslinių tyrimų fondas (la Fondation pour la Recherche Stratégique (FRS)), Frankfurto taikos tyrimų institutas (HSFK/PRIF), Tarptautinis strateginių tyrimų institutas (IISS) ir Stokholmo tarptautinis taikos tyrimų institutas (SIPRI). ES konsorciumas masinio naikinimo ginklų neplatinimo klausimais vykdo šią užduotį vyriausiojo įgaliotinio atsakomybe. Šiuo tikslu vyriausiasis įgaliotinis ir konsorciumas sudaro būtinus susitarimus.
   3 straipsnis
   1.   1 straipsnio 3 dalyje nurodytiems projektams įgyvendinti skiriama orientacinė finansavimo suma yra 2 182 000 EUR.
   2.   Iš 1 dalyje nurodytos sumos finansuojamos išlaidos tvarkomos laikantis Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji sudaro finansavimo susitarimą su ES konsorciumu masinio naikinimo ginklų neplatinimo klausimais. Susitarime numatoma, kad konsorciumas turi užtikrinti ES įnašo matomumą atitinkamai pagal jo dydį.
   4.   Komisija siekia, kad 3 dalyje nurodytas finansavimo susitarimas būtų sudarytas kuo greičiau po šio sprendimo įsigaliojimo. Ji informuoja Tarybą apie sunkumus, kurie kyla minėto proceso metu, ir praneša susitarimo sudarymo datą.
   4 straipsnis
   1.   Vyriausiasis įgaliotinis pateikia Tarybai šio sprendimo įgyvendinimo ataskaitą, parengtą remiantis reguliariomis ES konsorciumo masinio naikinimo ginklų neplatinimo klausimais, ataskaitomis. Taryba šių ataskaitų pagrindu atlieka įvertinimą.
   2.   Komisija teikia ataskaitas dėl 1 straipsnio 3 dalyje nurodytų projektų finansinių aspektų.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti po 36 mėnesių nuo finansavimo susitarimo, nurodyto 3 straipsnio 3 dalyje, sudarymo datos.
   Tačiau jis nustoja galioti po 6 mėnesių nuo jo įsigaliojimo, jei iki to laiko nesudaromas minėtas finansavimo susitarimas.

      Priimta Briuselyje 2010 m. liepos 26 d.

            Tarybos vardu

            Pirmininkas

         S. VANACKERE

      PRIEDAS

         EUROPOS GINKLŲ NEPLATINIMO NEPRIKLAUSOMŲ MOKSLINIŲ INSTITUTŲ TINKLAS REMIANT ES KOVOS SU MASINIO NAIKINIMO GINKLŲ PLATINIMU STRATEGIJOS (ES MNG STRATEGIJA) ĮGYVENDINIMĄ

      1.   Tikslai

      Šio sprendimo tikslas – įgyvendinti 2008 m. gruodžio 8 d. Tarybos dokumente „Naujos Europos Sąjungos veiksmų kryptys kovojant su masinio naikinimo ginklų ir jų siuntimo į taikinį sistemų platinimu“ nustatytą politinę rekomendaciją. Kaip numatyta šiame dokumente, vykdydama veiksmus kovos su ginklų platinimu srityje Sąjunga galėtų pasinaudoti nevyriausybinio ginklų neplatinimo tinklo parama, suburdama užsienio politikos institucijas ir mokslinių tyrimų centrus, kurie specializuojasi Sąjungos strateginėse srityse, ir tuo pat metu pasinaudodama naudingais jau veikiančiais tinklais. Toks tinklas galėtų apimti ir trečiosiose šalyse veikiančias institucijas, su kuriomis Sąjunga veda konkretų dialogą ginklų neplatinimo klausimais.
      Šis nepriklausomų ginklų neplatinimo mokslinių institutų tinklas siektų skatinti politinį ir su saugumu susijusį dialogą bei ilgalaikę diskusiją dėl priemonių, skirtų kovoti su masinio naikinimo ginklų (MNG) ir jų siuntimo į taikinį sistemų platinimu, pilietinėse visuomenėse ir ypač tarp ekspertų, mokslininkų ir akademikų. Tai bus naudingas pagrindas Sąjungos ir tarptautinės bendruomenės veiksmams ginklų neplatinimo srityje.
      Tinklas savo darbe turi nagrinėti ir klausimus, susijusius su įprastine ginkluote, įskaitant šaulių ir lengvuosius ginklus (SALW), be kita ko, priemones, užtikrinančias nuolatinį ES kovos su neteisėtu SALW bei jų šaudmenų kaupimu ir prekyba strategijos (ES SALW strategija) įgyvendinimą. Kaip numatyta ES SALW strategijoje, tinklas padės plėtoti naujas Sąjungos veiksmų kryptis, apimančias saugumo klausimų, susijusių su įprastine ginkluote, įskaitant neteisėtą prekybą SALW bei jų šaudmenimis, prevencinius ir reagavimo aspektus. Neteisėtos ir nereguliuojamos prekybos įprastine ginkluote, įskaitant SALW, prevencija taip pat yra vienas iš Sąjungos prioritetų procese, kurio tikslas – Sutartis dėl prekybos ginklais.
      Tinklas galėtų prisidėti prie trečiųjų šalių informuotumo apie problemas, susijusias su MNG platinimu ir įprastine ginkluote, įskaitant neteisėtą prekyba SALW bei jų šaudmenimis ir perteklinį jų kaupimą, ir būtinybę dirbti bendradarbiaujant su Sąjunga ir daugiašaliuose forumuose, visų pirma Jungtinėse Tautose, didinimo, siekiant pasauliniu mastu užkirsti kelią susirūpinimą keliančioms ginklų platinimo programoms ir neteisėtai prekybai SALW bei jų šaudmenimis ir pertekliniam jų kaupimui, atgrasyti nuo susijusių veiksmų, sustabdyti juos ir, jei įmanoma, juos eliminuoti.
      Sąjunga nori remti šį tinklą taip:

                  —

                  surengdama įvadinį posėdį ir metinę konferenciją siekiant pateikti ataskaitą ir (arba) rekomendacijas Sąjungos vyriausiojo įgaliotinio užsienio reikalams ir saugumo politikai (vyriausiasis įgaliotinis) atstovui,

                  —

                  sukurdama interneto platformą, kad tinklo veikloje dalyvaujantys ginklų neplatinimo moksliniai institutai turėtų palankesnes galimybes palaikyti ryšius ir būtų skatinamas jų dialogas mokslinių tyrimų klausimais.

            2.   Tinklo veiklos organizavimas

      Tinklas bus atviras visiems atitinkamiems Sąjungos mokslinių tyrimų institutams ir moksliniams institutams, o jo veikloje turėtų būti visiškai gerbiama Sąjungos nuomonių įvairovė.
      Tinklas sudarys palankesnes sąlygas nevyriausybiniams ekspertams, valstybių narių atstovams ir Sąjungos institucijoms palaikyti tarpusavio ryšius. Tinklas bus pasirengęs užmegzti ryšį su trečiųjų šalių nevyriausybiniais subjektais pagal ES MNG ir SALW strategijas, kurios grindžiamos daugiašališkumo ir tarptautinio bendradarbiavimo koncepcijomis. Tinklo įgaliojimai apims klausimus, susijusius su MNG ir jų siuntimo į taikinį sistemų neplatinimu ir su įprastine ginkluote, įskaitant SALW.
      Šiam tinklui pirmininkaus vyriausiojo įgaliotinio atstovas, laikantis MNG stebėsenos centro nustatytų gairių dėl ginklų neplatinimo priemonių. Tarybos atitinkamų parengiamųjų organų (CODUN/CONOP/COARM ir t. t.) dalyviai galės su tinklu konsultuotis su ginklų neplatinimu, įprastine ginkluote, įskaitant SALW, susijusiais klausimais, o jų atstovai galės dalyvauti tinklo posėdžiuose. Jei įmanoma, tinklo posėdžiai gali būti rengiami prieš darbo grupių posėdžius arba iš karto po jų.
      ES konsorciumui masinio naikinimo ginklų neplatinimo klausimais, kurį sudaro FRS, HSFK/PRIF, IISS ir SIPRI, bus pavesta vadovauti projektui glaudžiai bendradarbiaujant su vyriausiojo įgaliotinio atstovu.
      ES konsorciumas masinio naikinimo ginklų neplatinimo klausimais, konsultuodamasis su vyriausiojo įgaliotinio atstovu ir valstybėmis narėmis, į įvadinį posėdį ir metinę konferenciją pakvies dalyvius, kurie specializuojasi ginklų neplatinimo ir įprastinės ginkluotės klausimų srityje. Dalyvių kompetenciją patvirtina jų paskelbtos publikacijos arba kita jų mokslinių tyrimų veikla MNG neplatinimo srityje ir įprastinės ginkluotės klausimais.
      3.   Projektų aprašymas

      3.1.   1 projektas. Įvadinio posėdžio ir metinės konferencijos, kurioje parengiama ataskaita ir (arba) rekomendacijos, organizavimas

      3.1.1.   Projekto tikslas

      Įvadinio posėdžio tikslas – sukurti Europos ginklų neplatinimo nepriklausomų mokslinių institutų, kurie yra įsikūrę Sąjungoje, tinklą. Įvadinio posėdžio, kuriam pirmininkauja vyriausiojo įgaliotinio atstovas, metu bus suplanuota tinklo veikla ir pasirengta metinei konferencijai siekiant vyriausiojo įgaliotinio atstovui pateikti ataskaitą ir (arba) rekomendacijas.
      Metinėje Carnegie pobūdžio ginklų neplatinimo konferencijoje, kurioje dalyvauja Vyriausybių ekspertai ir nepriklausomi Sąjungos bei trečiųjų šalių moksliniai institutai, būtų diskutuojama ir nustatomos tolesnės priemonės, skirtos kovoti su MNG ir jų siuntimo į taikinį sistemų platinimu, ir priemonės, skirtos su įprastine ginkluote susijusioms problemoms, įskaitant kovą su neteisėta prekyba SALW bei jų šaudmenimis ir pertekliniu jų kaupimu, spręsti. Metinę konferenciją galėtų sudaryti teminiai posėdžiai ir baigiamasis plenarinis posėdis, kuriam pirmininkauja vyriausiojo įgaliotinio atstovas.
      Remiantis metinės konferencijos rezultatais bus parengta vyriausiojo įgaliotinio atstovui skirta politinė atskaita ir rekomendacijos dėl veiksmų. Ataskaita būtų išplatinama atitinkamoms Sąjungos institucijoms bei valstybėms narėms ir paskelbiama internete.
      3.1.2.   Projekto rezultatai

                  —

                  nustatyti Europos ginklų neplatinimo nepriklausomų mokslinių institutų tinklo modus operandi,

                  —

                  įsteigti didelės svarbos Europos ginklų neplatinimo konferenciją, kuri taptų pagrindine vieta, kurioje skatinamos strateginės diskusijos dėl priemonių, skirtų kovoti su MNG ir jų siuntimo į taikinį sistemų platinimu, ir dėl priemonių, skirtų su įprastine ginkluote susijusioms problemoms, įskaitant kovą su neteisėta prekyba SALW bei jų šaudmenimis ir pertekliniu jų kaupimu, spręsti,

                  —

                  pateikti politinę ataskaitą ir (arba) rekomendacijas dėl veiksmų, kuri sustiprintų ES MNG ir SALW strategijų įgyvendinimą ir būtų naudingas pagrindas Sąjungos ir tarptautinės bendruomenės veiksmams ginklų neplatinimo ir įprastinės ginkluotės srityse,

                  —

                  didinti Sąjungos institucijų, valstybių narių, pilietinės visuomenės ir trečiųjų šalių informuotumą ir plėsti jų žinias apie grėsmes, susijusias su MNG ir jų siuntimo į taikinį priemonėmis, kad būtų galima geriau numatyti šias grėsmes.

            3.1.3.   Projekto aprašymas

      Projektu numatoma suorganizuoti du įvadinius posėdžius, du metinius posėdžius ir parengti dvi ataskaitas ir (arba) rekomendacijas:

                  —

                  įvadinis posėdis, kuriame dalyvauja ne daugiau kaip 50 nepriklausomų Sąjungos mokslinių institutų, kurie specializuojasi ginklų neplatinimo ir įprastinės ginkluotės, įskaitant SALW, klausimų srityje,

                  —

                  metinė konferencija, kurioje dalyvauja Vyriausybių ekspertai ir ne daugiau kaip 200 nepriklausomų Sąjungos bei trečiųjų šalių mokslinių institutų, kurie specializuojasi ginklų neplatinimo ir įprastinės ginkluotės, įskaitant SALW, klausimų srityje,

                  —

                  politinė ataskaita ir (arba) rekomendacijos dėl veiksmų, kuri paskatintų ES MNG ir SALW strategijų įgyvendinimą.

            3.2.   2 projektas. Interneto platformos sukūrimas

      3.2.1.   Projekto tikslas

      Sukūrus interneto svetainę bus sudarytos palankesnės sąlygos palaikyti ryšius laikotarpiu tarp tinklo posėdžių ir bus skatinamas ginklų neplatinimo mokslinių institutų dialogas mokslinių tyrimų klausimais. Sąjungos institucijoms ir valstybėms narėms taip pat galėtų būti naudinga speciali tinklavietė, kurioje tinklo dalyviai galėtų laisvai keistis informacija, dalytis mintimis ir skelbti savo tyrimus MNG ir jų siuntimo į taikinį priemonių neplatinimo klausimais bei įprastinės ginkluotės, įskaitant SALW, klausimais. Tinklavietę galėtų papildyti el. naujienlaiškis.
      Projektu bus sudaryta galimybė internete stebėti įvykių raidą ir vykdomus europinius mokslinius tyrimus. Juo bus prisidedama prie veiksmingos mokslinių tyrimų rezultatų sklaidos mokslinių institutų bendruomenėje ir tarp Vyriausybių. Tai leis geriau numatyti ir atpažinti grėsmes, susijusias su MNG ir jų siuntimo į taikinį priemonių platinimu bei įprastine ginkluote, įskaitant neteisėtą prekybą SALW bei jų šaudmenimis ir pertekliniu jų kaupimu.
      3.2.2.   Projekto rezultatai

                  —

                  sukurti platformą, kurioje ginklų neplatinimo moksliniai institutai galėtų dalytis nepriklausomomis nuomonėmis ir keistis tyrimų, susijusių su MNG platinimo bei įprastinės ginkluotės, įskaitant SALW, klausimais, rezultatais,

                  —

                  geriau informuoti pilietinę visuomenę apie ES MNG ir SALW strategijas bei atlikti Sąjungos ir mokslinių institutų tinklo tarpininko vaidmenį,

                  —

                  sudaryti sąlygas nemokamai parsisiųsti tinklo posėdžių dokumentus ir nepriklausomų mokslinių institutų, kurie pageidautų nemokamai dalytis savo mokslinių tyrimų rezultatais, dokumentus,

                  —

                  didinti Sąjungos institucijų, valstybių narių, pilietinės visuomenės ir trečiųjų šalių informuotumą ir plėsti jų žinias apie grėsmes, susijusias su įprastine ginkluote, MNG ir jų siuntimo į taikinį priemonėmis, kad būtų galima geriau numatyti šias grėsmes.

            3.2.3.   Projekto aprašymas

      Galėtų būti išnagrinėta galimybė naudoti, jei įmanoma ir tikslinga, socialinio tinklo paslaugos technologijas, siekiant mažinti išlaidas ir tinklo dalyviams sudaryti sąlygas aktyviai palaikyti ryšius ir keistis informacija internetu pažįstamoje aplinkoje. Projektui vadovaujantis ES konsorciumas masinio naikinimo ginklų neplatinimo klausimais būtų atsakingas ir už žiniatinklio svetainės prieglobą, kūrimą ir tinklavietės techninę priežiūrą. Konsorciumas galėtų vyriausiojo įgaliotinio atstovui ir atitinkamoms Tarybos darbo grupėms surengti pagrindinį mokymo kursą tinklavietės klausimais.
      4.   Trukmė

      Bendra numatoma projektų įgyvendinimo trukmė – 36 mėnesiai.
      5.   Naudos gavėjai

      5.1.   Tiesioginiai naudos gavėjai

      Europos saugumo strategijoje ir ES MNG strategijoje nustatyta, kad Sąjungos saugumui potencialiai didžiausią grėsmę kelia tiek valstybių, teik teroristų vykdomas MNG platinimas. Panašiai ir ES SALW strategijoje pripažinta, kad neteisėta prekyba SALW bei jų šaudmenimis ir perteklinis jų kaupimas kelia didelę grėsmę tarptautinei taikai ir saugumui. Siūlomi projektai yra naudingi siekiant bendros užsienio ir saugumo politikos tikslų ir padeda įgyvendinti Europos saugumo strategijoje nustatytus strateginius tikslus.
      5.2.   Netiesioginiai naudos gavėjai

      Šio projekto netiesioginiai naudos gavėjai yra:

                  a)

                  Sąjungos ir trečiųjų šalių nepriklausomi moksliniai institutai, kurie specializuojasi ginklų neplatinimo ir įprastinės ginkluotės, įskaitant SALW, klausimų srityje;

                  b)

                  Sąjungos institucijos;

                  c)

                  valstybės narės;

                  d)

                  trečiosios šalys.

            6.   Dalyvaujančios trečiosios šalys

      Projektai bus visiškai finansuojami pagal šį sprendimą. Tinklo ekspertai gali būti laikomi dalyvaujančia trečiąja šalimi. Jie dirbs laikydamiesi savo tipinių taisyklių.
      7.   Procedūriniai aspektai, koordinavimas ir Iniciatyvinis komitetas

      Iniciatyvinį komitetą sudarys vyriausiojo įgaliotinio atstovas ir 8 dalyje nurodytas projektą įgyvendinantis subjektas. Iniciatyvinis komitetas reguliariai, bent kartą per 6 mėnesius, peržiūrės Tarybos sprendimo įgyvendinimą, be kita ko, pasitelkdamas elektronines ryšio priemones.
      8.   Projektą įgyvendinantis subjektas

      Šio Tarybos sprendimo techninis įgyvendinimas bus pavestas ES konsorciumui masinio naikinimo ginklų neplatinimo klausimais; jis savo užduotį vykdys kontroliuojant vyriausiajam įgaliotiniui. Vykdydamas savo veiklą konsorciumas atitinkamais atvejais bendradarbiaus su vyriausiuoju įgaliotiniu, valstybėmis narėmis ir kitomis Konvencijos Šalimis bei tarptautinėmis organizacijomis.


title: 2013/617/ES: 2013 m. balandžio 17 d. Europos Parlamento sprendimas dėl bendrosios įmonės Švarus dangus 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/344

         EUROPOS PARLAMENTO SPRENDIMAS
   2013 m. balandžio 17 d.
   dėl bendrosios įmonės „Švarus dangus“ 2011 finansinių metų sąskaitų uždarymo
   (2013/617/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“ 2011 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (4), ypač į jo 11 straipsnio 4 dalį,

               —

               atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdybos sprendimu,

               —

               atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0086/2013),

               1.

               pritaria bendrosios įmonės „Švarus dangus“ 2011 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 9.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 1.

      (5)  OL L 357, 2002 12 31, p. 72.


title: 2014/602/ES: 2014 m. balandžio 3 d. Europos Parlamento sprendimas dėl Europos vertybinių popierių ir rinkų institucijos 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/266

         EUROPOS PARLAMENTO SPRENDIMAS
   2014 m. balandžio 3 d.
   dėl Europos vertybinių popierių ir rinkų institucijos 2012 finansinių metų sąskaitų uždarymo
   (2014/602/ES)
   EUROPOS PARLAMENTAS,

               —

               atsižvelgdamas į Europos vertybinių popierių ir rinkų institucijos 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vertybinių popierių ir rinkų institucijos 2012 finansinių metų metinių finansinių ataskaitų su Institucijos atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A7–0231/2014),

               1.

               pritaria Europos vertybinių popierių ir rinkų institucijos 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos vertybinių popierių ir rinkų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 197.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 84.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 1997 m. birželio 26 d. Tarybos Sprendimas dėl prieglobsčio klausimais patvirtintų priemonių įgyvendinimo stebėjimo

text:
Svarbus teisinis pranešimas

|

31997D0420

Oficialusis leidinys L 178 , 07/07/1997 p. 0006 - 0007

		Tarybos Sprendimas1997 m. birželio 26 d.dėl prieglobsčio klausimais patvirtintų priemonių įgyvendinimo stebėjimo(97/420/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos K.3 straipsnio 2 dalies a punktą,atsižvelgdama į 1993 m. lapkričio 30 d. Tarybos priimtą prioritetinių darbų programą, pirmiausia reikalaujančią rengti metinius pranešimus apie pasiekimus teisingumo ir vidaus reikalų srityje, ir į 1996 m. spalio 14 d. Tarybos rezoliuciją, nustatančią bendradarbiavimo teisingumo ir vidaus reikalų srityje prioritetus 1996 m. liepos 1 d.–1998 m. birželio 30 d. [1],atsižvelgdama į Europos Parlamento rezoliucijas prieglobsčio srityje,kadangi pagal Sutarties K.1 straipsnio 1 dalį valstybės narės laiko prieglobsčio politiką bendru interesu;kadangi šioje srityje patvirtintų priemonių įgyvendinimo valstybėse narėse stebėjimas atskleis Tarybos darbo šiais klausimais praktinius rezultatus ir iš to bus galima pasimokyti ateičiai,NUSPRENDĖ:1 straipsnisKiekvienais metais pirmininkaujanti valstybė narė išsiunčia valstybėms narėms klausimyną, kuris skirtas parodyti, kaip jos įgyvendina su prieglobsčiu susijusias Tarybos ir atsakingų už imigraciją ministrų patvirtintas priemones.Klausimyną sudaro klausimai apie:- nuostatas, politiką ir praktines priemones, praėjusiais metais valstybės narės patvirtintas visose srityse, kurioms taikomos šio straipsnio pirmoje pastraipoje minimos priemonės,- sunkumus, su kuriais buvo susidurta, priimant tokias nuostatas, politiką ir praktines priemones,- tikimybę, kad netrukus bus patvirtintos nuostatos, politika ir praktinės priemonės pirmoje įtraukoje minėtose srityse,- praktinį pirmiau minėtų priemonių nuostatų, politikos bei praktinių priemonių taikymą ir su tuo susijusius sunkumus.2 straipsnisPagal 1 straipsnyje nurodytą klausimyną valstybės narės parengia informacinį pranešimą, į kurį jos gali įtraukti atitinkamas savo reguliarių pranešimų, siunčiamų Informacijos, diskusijų ir pasikeitimo informacija prieglobsčio klausimais centrui (CIREA), dalis arba pateikti į jas nuorodas.3 straipsnisTarybos Generalinis sekretoriatas išverčia 2 straipsnyje minėtus informacinius pranešimus ir pateikia juos visoms valstybėms narėms ir Komisijai. Remdamasis informaciniais pranešimais jis taip pat parengia apibendrintą ataskaitą.4 straipsnisRemdamasi apibendrinta ataskaita ir kita atitinkama medžiaga, pavyzdžiui, medžiaga, gauta iš JTPRVK, o prireikus — iš nevyriausybinių organizacijų, pirmininkaujanti valstybė narė kartu su Komisija, pasikonsultavusi su JTPRVK, parengia pranešimą, kuriame pateikta analizė parodo, inter alia, ar yra klausimų, dėl kurių valstybės narės turėtų toliau keistis nuomonėmis, ir ar yra reikalingos papildomos priemonės.Šis pranešimas išnagrinėjamas Tarybos sistemoje, rengiant jį pateikti Tarybai svarstyti.Pirmininkaujanti valstybė narė pasistengia sužinoti JTPRVK nuomonę apie pranešimą ir užtikrina, kad apie visus komentarus bus pranešta valstybėms narėms.5 straipsnisKlausimynas valstybėms narėms išsiuntinėjamas kiekvienais metais iki liepos 1 d., o valstybės narės savo informacinius pranešimus pateikia iki spalio 1 d.Pirmasis klausimynas taikomas priemonių įgyvendinimui iki 1997 m. liepos 1 d.Priimta Liuksemburge, 1997 m. birželio 26 d.Tarybos varduPirmininkasH. Van Mierlo[1] OL C 319, 1996 10 26, p. 1.--------------------------------------------------


title: 1995 m. gruodžio 20 d. Komisijos Sprendimas dėl Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinojo susitarimo dėl prekybos ir su prekyba susijusių klausimų sudarymo Europos anglių ir plieno bendrijos ir Europos atominės energijos bendrijos vardu

text:
Svarbus teisinis pranešimas

|

31995D0542

Oficialusis leidinys L 311 , 23/12/1995 p. 0021 - 0021

		Komisijos Sprendimas1995 m. gruodžio 20 d.dėl Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinojo susitarimo dėl prekybos ir su prekyba susijusių klausimų sudarymo Europos anglių ir plieno bendrijos ir Europos atominės energijos bendrijos vardu(95/542/Euratomas, EAPB)EUROPOS BENDRIJŲ KOMISIJA,atsižvelgdama į Europos anglių ir plieno bendrijos steigimo sutartį, ypač į jos 95 straipsnio pirmąją dalį,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,kadangi laukiant 1994 m. birželio 14 d. Liuksemburge pasirašyto Partnerystės ir bendradarbiavimo susitarimo įsigaliojimo, būtina patvirtinti Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinąjį susitarimą dėl prekybos ir su prekyba susijusių klausimų, pasirašytą 1995 m. birželio 1 d. Briuselyje,kadangi Laikinojo susitarimo sudarymas būtinas siekiant Bendrijos tikslų, visų pirma nustatytų Europos anglių ir plieno bendrijos steigimo sutarties 2 ir 3 straipsniuose; irkadangi Sutartyje nėra visiems atvejams, kuriems taikomas šis sprendimas, numatytų nuostatų;pasikonsultavusi su Konsultaciniu komitetu ir 1995 m. gruodžio 4 d. gavusi Tarybos pritarimą,NUSPRENDĖ:1 straipsnisEuropos anglių ir plieno bendrijos ir Europos atominės energijos bendrijos vardu patvirtinamas Europos bendrijos, Europos anglių ir plieno bendrijos ir Europos atominės energijos bendrijos bei Ukrainos laikinasis susitarimas dėl prekybos ir su prekyba susijusių klausimų kartu su Protokolu ir deklaracijomis.2 straipsnisKomisijos pirmininkas pateikia pranešimą Europos anglių ir plieno bendrijos ir Europos atominės energijos bendrijos vardu, kaip numatyta Laikinojo susitarimo 36 straipsnyje.Priimta Briuselyje, 1995 m. gruodžio 20 d.Komisijos varduJacques SanterPirmininkas--------------------------------------------------


title: 2013/120/ES: 2013 m. kovo 6 d. Valstybių narių vyriausybių atstovų sprendimas, kuriuo skiriamas Bendrojo Teismo teisėjas

text:
8.3.2013

               LT

               Europos Sąjungos oficialusis leidinys

               L 65/22

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. kovo 6 d.
   kuriuo skiriamas Bendrojo Teismo teisėjas
   (2013/120/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               pagal Protokolo dėl Europos Sąjungos Teisingumo Teismo statuto 5 ir 7 straipsnius, atsistatydinus Nils WAHL, likusiam Nils WAHL kadencijos laikui iki 2013 m. rugpjūčio 31 d. turėtų būti paskirtas Bendrojo Teismo teisėjas;

               (2)

               į laisvą vietą pasiūlyta Carl WETTER kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Carl WETTER tinkamumo eiti Bendrojo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Carl WETTER skiriamas Bendrojo Teismo teisėju laikotarpiui nuo šio sprendimo įsigaliojimo dienos iki 2013 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. kovo 6 d.

            Pirmininkas

         R. MONTGOMERY


title: 2008/538/EB: 2007 m. balandžio 24 d. Europos Parlamento sprendimas dėl Europos rekonstrukcijos agentūros 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/187

      EUROPOS PARLAMENTO SPRENDIMAS

   2007 m. balandžio 24 d.
   dėl Europos rekonstrukcijos agentūros 2005 finansinių metų sąskaitų uždarymo
   (2008/538/EB)
   EUROPOS PARLAMENTAS,
   atsižvelgdamas į Europos rekonstrukcijos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos rekonstrukcijos agentūros 2005 finansinių metų galutinių metinių ataskaitų kartu su Agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros (4), ypač į jo 8 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0116/2007),

               1.

               pažymi, kad Europos rekonstrukcijos agentūros galutinėse metinėse ataskaitose buvo pateikti šie 2004–2005 m. duomenys:
               2004 ir 2005 finansinių metų pajamų ir išlaidų ataskaitos duomenys

                           (tūkst. EUR)

                           2005

                           2004

                              Pajamos

                           EB subsidija

                           261 009

                           231 909

                           Susigrąžintos išlaidos (III antrašt. d. pak. panaud.)

                           546

                           1 229

                           Administracinės veiklos pajamos (I ir II antrašt. d. pak. panaud.)

                           210

                           181

                           Kitos veiklos pajamos

                           1 076

                           6 113

                              Iš viso veiklos pajamų

                           262 841

                           239 432

                              Išlaidos

                           Administracinės išlaidos

                                       —

                                       Išlaidos darbuotojams

                           15 727

                           17 575

                                       —

                                       Kitos administracinės išlaidos

                           7 212

                           6 290

                           Veiklos išlaidos

                                       —

                                       Centralizuotas tiesioginis valdymas

                           243 442

                           268 965

                              Bendrosios administracinės ir veiklos išlaidos

                              266 381

                              292 830

                              Perteklius/(deficitas) iš einamosios veiklos

                           -3 540

                           -53 398

                           Ypatingosios pajamos

                           0

                           738

                           Ypatingieji nuostoliai

                           0

                           -1 269

                              Ekonominis metų rezultatas

                              -3 540

                              -53 929

                              Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.

               2.

               pritaria Europos rekonstrukcijos agentūros 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos rekonstrukcijos agentūros direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 7.

      (2)  OL C 312, 2006 12 19, p. 18.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB) Nr. 1995/2006 (OL L 390, 2006 12 30, p. 1).

      (4)  OL L 306, 2000 12 7, p. 7. Reglamentas su paskutiniais pakeitimais, padarytais Reglamentu (EB) Nr. 1756/2006 (OL L 332, 2006 11 30, p. 18).

      (5)  OL L 357, 2002 12 31, p. 72.


title: 2017 m. liepos 25 d. Komisijos sprendimas (ES) 2017/1392, kuriuo iš dalies keičiamas Sprendimas 2014/350/ES, kuriuo nustatomi ekologiniai kriterijai, taikomi suteikiant ES ekologinį ženklą tekstilės gaminiams (pranešta dokumentu Nr. C(2017) 5069) (Tekstas svarbus EEE. )

text:
27.7.2017

                  LT

                  Europos Sąjungos oficialusis leidinys

                  L 195/36

            KOMISIJOS SPRENDIMAS (ES) 2017/1392
      2017 m. liepos 25 d.
      kuriuo iš dalies keičiamas Sprendimas 2014/350/ES, kuriuo nustatomi ekologiniai kriterijai, taikomi suteikiant ES ekologinį ženklą tekstilės gaminiams

            (pranešta dokumentu Nr. C(2017) 5069)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  po techninių ekspertų pranešimo Komisijai ir kai kurioms valstybėms narėms būtina patikslinti Komisijos sprendimo 2014/350/ES (2) 1 straipsnio 1 dalį siekiant tiksliau nurodyti, kokiems tekstilės pluoštams taikomi ekologiniai kriterijai, taip pat siekiant didinti tarpinių tekstilės gaminių ženklinimo galimybes;

                  (2)

                  būtina patobulinti Sprendimo 2014/350/ES priedo 1 skyriaus „Tekstilės pluoštų kriterijai“ ir 1 kriterijaus formuluotę, kad būtų patikslintos išimtys, taikomos naudojant perdirbtus pluoštus arba ekologiškos medvilnės pluoštus, taip pat paaiškinta, kaip apskaičiuoti procentinę medvilnės dalį, kaip to reikalaujama pagal 1a ir 1b kriterijus. Remiantis 2016 m. sausio mėn. Europos Sąjungos ekologinio ženklinimo valdybos (ESEŽV) ir kompetentingų įstaigų (KĮ) forumo posėdžiuose vykusiomis diskusijomis, būtina suderinti formuluotes, kurios vartojamos ekologiškos medvilnės, IKK medvilnės ir pesticidų naudojimo apribojimo reikalavimuose, taikomuose tekstilės, avalynės ir baldų gaminių grupėms, vadovaujantis persvarstytais kriterijais, nustatytais Komisijos sprendime (ES) 2016/1332 (3) ir Komisijos sprendime (ES) 2016/1349 (4). Remiantis 2016 m. lapkričio mėn. ESEŽV posėdyje vykusiomis diskusijomis, būtina apriboti reikalavimą nemaišyti ekologiškos ir GMO medvilnės ir taikyti jį tik tiems gaminiams, prie kurių pagal Sprendimo 2014/350/ES 28 kriterijų pateikiamas teiginys apie ekologiškos medvilnės kiekį. Be to, turėtų būti apsvarstyta galimybė Sprendimo 2014/350/ES 28 kriterijaus apraše pateikti papildomą teiginį apie medvilnės be GMO naudojimą;

                  (3)

                  po techninių ekspertų pranešimo Komisijai ir kai kurioms valstybėms narėms būtina patikslinti jungtinių ėminių ėmimo instrukcijas, pateiktas 3a kriterijaus vertinimo ir patikros dalyje;

                  (4)

                  aiškumo sumetimais būtina patobulinti 3 skyriaus „Cheminių medžiagų ir procesų kriterijai“ 13b kriterijaus formuluotę dėl nuoseklumo su Europos Parlamento ir Tarybos reglamente (EB) Nr. 1907/2006 (5) nustatytu procesu, kuriuo remiantis nustatomos labai didelį susirūpinimą keliančios cheminės medžiagos (SVHC) ir sudaromas kandidatinis jų sąrašas, ir dėl nuoseklumo su Reglamento (EB) Nr. 66/2010 6 straipsnio 7 dalimi. 14 kriterijaus formuluotė taip pat turėtų būti suderinta su Reglamento (EB) Nr. 66/2010 6 straipsnio 6 dalimi. Po techninių ekspertų pranešimo Komisijai būtina patikslinti Sprendimo 2014/350/ES 14 kriterijų nurodant, kada naudoti cheminėms medžiagoms taikomas, o kada – mišiniams taikomas pavojingumo klasių nustatymo taisykles. Be to, remiantis KĮ forumo posėdžiuose vykusiomis diskusijomis, būtina 14b kriterijaus lentelės hidrofobinei bei teplumą mažinančiai dangai skirtame iv įraše pateiktus apribojimus ir 1 priedėlyje pateiktus reikalavimus suderinti su atitinkamu kriterijumi ir reikalavimais, taikomais avalynės ir baldų gaminių grupėms, vadovaujantis persvarstytais kriterijais, kurie baldams nustatyti Sprendime (ES) 2016/1332, o avalynei – atitinkamai Sprendime (ES) 2016/1349; 2016 m. sausio mėn. dėl jų balsavo Ekologinio ženklo reguliavimo komitetas (6). Lentelės v įraše, susijusiame su pagalbinėmis cheminėmis medžiagomis, būtina iš dalies pakeisti išimties taikymo sritį ir ją paaiškinti, taip pat vertinimo ir patikros dalyje suteikti galimybę apskaičiuoti likutines medžiagas. Taip pat būtina pakeisti Sprendimo 2014/350/ES priedo 1 priedėlio formuluotę, siekiant jį suderinti su Europos Parlamento ir Tarybos reglamentu (ES) Nr. 528/2012 (7);

                  (5)

                  po ESEŽV narių pranešimo Komisijai ir po 2016 m. KĮ forumo posėdžiuose vykusių diskusijų, būtina iš dalies pakeisti Sprendimo 2014/350/ES priedo 1 priedėlio f skirsnyje pateiktus visiems gamybos etapams taikomus apribojimus, siekiant į jų taikymo sritį įtraukti ploviklius, taip pat pakoreguoti anaerobinio biologinio skaidumo bandymo nuorodą ir susiaurinti nejoninių ir katijoninių ploviklių ir paviršinio aktyvumo medžiagų apribojimo taikymo sritį, kad į ją patektų tik tie plovikliai ir paviršinio aktyvumo medžiagos, kurie klasifikuojami kaip pavojingi vandens aplinkai pagal Europos Parlamento ir Tarybos reglamentą (EB) Nr. 1272/2008 (8);

                  (6)

                  po ESEŽV narių pranešimo Komisijai ir po 2016 m. KĮ forumo posėdžiuose vykusių diskusijų būtina iš dalies pakeisti 4 skyriaus „Tinkamumo naudoti kriterijai“ 20 ir 21 kriterijus siekiant atsižvelgti į valstybių narių ekspertų pateiktus naujus techninius faktus;

                  (7)

                  remiantis 2015 ir 2016 m. KĮ forumo posėdžiuose vykusiomis diskusijomis ir siekiant nuoseklumo su Europos Parlamento ir Tarybos direktyva 2010/75/ES (9), būtina suteikti galimybę Sprendimo 2014/350/ES 16b kriterijaus vertinimo ir patikros dalyje apskaičiuoti organinių junginių išlakas;

                  (8)

                  remiantis 2015 ir 2016 m. ESEŽV ir KĮ forumo posėdžiuose vykusiomis diskusijomis, būtina suderinti Sprendimo 2014/350/ES 26 kriterijaus (Pagrindiniai darbo principai ir teisės) vertinimo ir patikros dalies formuluotę su formuluote, taikoma asmeninių, knyginių ir planšetinių kompiuterių produktų grupei, vadovaujantis Komisijos sprendimu (ES) 2016/1371 (10);

                  (9)

                  po 2016 m. diskusijų su ESEŽV nariais būtina pratęsti Sprendimo 2014/350/ES galiojimą, nes numatoma, kad Sprendime 2014/350/ES nustatytais ekologinio ženklo kriterijais siekiamas aplinkosaugos tikslų lygis išliks aukštas, palyginti su kitomis ženklinimo sistemomis. Be to, ilgesnį laiko tarpą išlaikant stabilius kriterijus sudaromos sąlygos didesniam pareiškėjų skaičiui per visą inovacijų ciklą atlikti reikiamus patobulinimus ir technines investicijas, kad jie galėtų teikti paraiškas gauti ekologinį ženklą, o rinkoje savo ruožtu sudaromos sąlygos atsirasti naujoms žaliavų ir tarpinių tekstilės gaminių specifikacijoms;

                  (10)

                  todėl Sprendimas 2014/350/ES turėtų būti atitinkamai iš dalies pakeistas;

                  (11)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Sprendimas 2014/350/ES iš dalies keičiamas taip:

                  1)

                  6 konstatuojamoji dalis išbraukiama;

                  2)

                  1 straipsnio 1 dalies c, d ir e punktai pakeičiami taip:

                              „c)

                              tekstilės pluoštai, verpalai, austinės ir megztinės detalės: tarpiniai gaminiai, skirti naudoti tekstilės drabužiams ir priedams, taip pat interjero tekstilei, įskaitant apmušalų audinius ir čiužinių apvalkalus, prieš įsiuvant pamušalą ir kitaip apdorojant galutinį gaminį;

                              d)

                              nepluoštiniai elementai: tarpiniai gaminiai, įsiūti į tekstilės drabužius ir priedus, taip pat į interjero tekstilę, įskaitant užtrauktukus, sagas ir kitus priedus; taip pat membranos, dangos ir laminatai;

                              e)

                              valymo gaminiai: iš tekstilės pluoštų pagaminti austiniai ir neaustiniai gaminiai, skirti paviršiams valyti šlapiuoju arba sausuoju būdu ir virtuvės reikmenims nusausinti.“;

                  3)

                  6 straipsnis pakeičiamas taip:
                  „6 straipsnis
                  Priede nustatyti kriterijai ir susiję vertinimo reikalavimai galioja 78 mėnesius metus nuo šio sprendimo priėmimo dienos.“;

                  4)

                  priedas iš dalies keičiamas pagal šio sprendimo priedą.

            2 straipsnis
      Šis sprendimas skirtas valstybėms narėms.

         Priimta Briuselyje 2017 m. liepos 25 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2014 m. birželio 5 d. Komisijos sprendimas 2014/350/ES, kuriuo nustatomi ekologiniai kriterijai, taikomi suteikiant ES ekologinį ženklą tekstilės gaminiams (OL L 174, 2014 6 13, p. 45).

         (3)  2016 m. liepos 28 d. Komisijos sprendimas (ES) 2016/1332, kuriuo nustatomi ekologiniai kriterijai, taikomi suteikiant ES ekologinį ženklą baldams (OL L 210, 2016 8 4, p. 100).

         (4)  2016 m. rugpjūčio 5 d. Komisijos sprendimas (ES) 2016/1349, kuriuo nustatomi ekologiniai kriterijai, taikomi suteikiant ES ekologinį ženklą avalynei (OL L 214, 2016 8 9, p. 16).

         (5)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

         (6)  Reglamento (EB) Nr. 66/2010 16 straipsnis.

         (7)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).

         (8)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

         (9)  2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (OL L 334, 2010 12 17, p. 17).

         (10)  2016 m. rugpjūčio 10 d. Komisijos sprendimas (ES) 2016/1371, kuriuo nustatomi ekologiniai kriterijai, taikomi suteikiant ES ekologinį ženklą asmeniniams, knyginiams ir planšetiniams kompiuteriams (OL L 217, 2016 8 12, p. 9).

         PRIEDAS
         Sprendimo 2014/350/ES priedas iš dalies keičiamas taip:

                     1)

                     skyrius „1. Tekstilės pluošto kriterijai“ iš dalies keičiamas taip:

                                 a)

                                 antra pastraipa pakeičiama taip:
                                 „Bet kurį pluoštą, įskaitant pirmiau išvardytus, galima naudoti nesilaikant tekstilės pluošto kriterijų, jei jis sudaro mažiau kaip 5 % visos gaminio masės arba yra naudojamas kaip kamšalas arba pamušalas. Išskyrus poliamidą ir poliesterį, nereikalaujama, kad tekstilės pluošto kriterijus atitiktų:

                                             i)

                                             visas gaminys, jei visas pluoštuose esančių perdirbtų medžiagų kiekis sudaro bent 70 % visų gaminio pluoštų masės,

                                             ii)

                                             pavieniai pluoštai, sudarantys ekologiniu ženklu pažymėto gaminio dalį, jei tos rūšies pluošto bent 70 % masės sudaro perdirbtos medžiagos.

                                       Apskaičiuojant procentinę medvilnės dalį gaminyje, kuris turi atitikti 1a arba 1b kriterijų, iš reikalaujamų mažiausių procentinių dydžių atimamas perdirbto medvilnės pluošto kiekis, išskyrus drabužių kūdikiams iki 3 metų atvejus.“;

                                 b)

                                 1 kriterijus iš dalies keičiamas taip:

                                             i)

                                             antroji ir trečioji įtraukos pakeičiamos taip:

                                                         „—

                                                         visa tradicinė medvilnė ir IKK medvilnė, kuri maišoma su ekologiška medvilne, turi būti pagaminta iš genetiškai nemodifikuotų veislių tik tuo atveju, jei taikant gamybos standartą pagal 1a kriterijų pateikiamas ekologiškos medvilnės teiginys pagal 28 kriterijų;

                                                         —

                                                         apskaičiuojant procentinę medvilnės dalį gaminyje, kuris turi atitikti 1b kriterijų, bet koks ekologiškos medvilnės pluošto kiekis atimamas iš reikalaujamų mažiausių procentinių dydžių;

                                                         —

                                                         visą ekologišką ir IKK medvilnę turi būti galima visiškai atsekti pagal 1d kriterijų, remiantis pripažinta patikra, kuri pagrįsta per metus įsigytos medvilnės kiekiu arba galutiniame gaminyje esančiu kiekiu;“;

                                             ii)

                                             1a kriterijaus ketvirta pastraipa pakeičiama taip:
                                             „Kaip įrodymas, kad tradicinė ir IKK medvilnė, kuri maišoma su ekologiška medvilne, atitinka reikalavimus, pripažįstami kokybinio bendrų genetinių modifikacijų atrankinio bandymo, atlikto remiantis ES GMO analizės pamatiniais metodais (*1), rezultatai, rodantys, kad GMO nėra. Bandymai atliekami su kiekvienos kilmės šalies žaliavinės medvilnės ėminiais, prieš ją apdorojant šlapiuoju būdu. Kaip atitikties įrodymas pripažįstamos IKK medvilnės sertifikavimo sistemos, kuriose draudžiama naudoti genetiškai modifikuotą medvilnę.

                                                (*1)  Europos Komisija, Europos Sąjungos etaloninė genetiškai modifikuoto maisto ir pašarų tyrimo laboratorija. Kokybiniai GMO aptikimo PGR metodai, http://gmo-crl.jrc.ec.europa.eu/gmomethods/.“;"

                                             iii)

                                             1b kriterijus iš dalies keičiamas taip:

                                                         —

                                                         trečios pastraipos antras sakinys pakeičiamas taip:

                                                            „Patikros rezultatai pateikiami kasmet dėl kiekvienos kilmės šalies arba remiantis visos gaminiui gaminti įsigytos IKK medvilnės sertifikatais.“;

                                                         —

                                                         penkta pastraipa išbraukiama;

                                             iv)

                                             1c kriterijaus antra ir trečia pastraipos pakeičiamos taip:
                                             „aldikarbo, aldrino, kamfechloro (toksafeno), kaptafolio, chlordano, 2,4,5-T, chlordimeformo, cipermetrino, DDT, dieldrino, dinosebo ir jo druskų, endosulfano, endrino, heptachloro, heksachlorbenzeno, heksachlorcikloheksano (visų izomerų), metamidofoso, metilparationo, monokrotofoso, neonikotinoidų (klotianidino, imidakloprido, tiametoksamo), parationo, pentachlorfenolio.
                                             Bendras išvardytų pesticidų, aptiktų atliekant medvilnės bandymus, kiekis turi būti ne didesnis kaip 0,5 ppm.“;

                                             v)

                                             1d kriterijaus antros pastraipos i ir ii punktai pakeičiami taip:

                                                         „i)

                                                         teikiant metinę informaciją: turi būti pateikiami sandorių duomenys ir (arba) sąskaitos faktūros, kuriuose nurodytas per metus iš ūkininkų arba gamintojų grupių įsigytos medvilnės kiekis ir (arba) bendras sertifikuotos medvilnės svoris iki žaliavinio audinio gamybos;

                                                         ii)

                                                         teikiant galutinio gaminio informaciją: turi būti pateikiami dokumentai, atitinkantys kiekviename galutiniame gaminyje panaudotos medvilnės kiekį, nuo verpimo ir (arba) audinio gamybos etapų. Visuose dokumentuose nurodoma įvairių rūšių medvilnės kontrolės įstaiga arba sertifikuotojas.“;

                                             vi)

                                             3a kriterijaus trečia ir ketvirta pastraipos pakeičiamos taip:
                                             „Vertinimas ir patikra. Pareiškėjas pateikia pirmiau nurodytus dokumentus arba surenka bandymų, atliktų taikant IWTO projektinį bandymo metodą 59, ataskaitas. Bandymas atliekamas su žaliavinės vilnos ūkininkų arba pardavimo partijomis pagal kilmės šalį (jei jų kelios) prieš ją apdorojant šlapiuoju būdu. Būtina atlikti bandymus bent su vienu kiekvienos perdirbimo partijos kiekvienos kilmės šalies kelių ūkininkų arba pardavimo partijų jungtiniu ėminiu. Jungtinį ėminį sudaro vienas iš toliau nurodytų:

                                                         i)

                                                         vilnos pluoštai iš mažiausiai dešimties atsitiktinai atrinktų ūkininkų arba pardavimo partijų (pagal kilmės šalį), kai perdirbimo partiją sudaro daugiau kaip dešimt tos kilmės šalies pardavimo partijų;

                                                         ii)

                                                         vienas kiekvienos pardavimo partijos arba ūkininko partijos (pasirenkant mažesnę), kurios tiekiamos perdirbimo partijai, ėminys, kai perdirbimo partiją sudaro mažiau kaip dešimt tos kilmės šalies pardavimo partijų.

                                                   Vietoj to galima pateikti visų perdirbimo partiją sudarančių ūkininkų arba pardavimo partijų bandymų ataskaitas.
                                             Jei taikoma išimtis, pareiškėjas pateikia įrodymą, kuriuo patvirtinama vilnos skalbyklos konfigūracija, ir laboratorinių bandymų ataskaitas, kuriomis įrodoma, kad ektoparaziticidai, kurių gali būti skalbimo likučiuose ir dumble, suskaidomi.“;

                     2)

                     skyriuje „3. Cheminių medžiagų ir procesų kriterijai“:

                                 a)

                                 13b kriterijaus pirma pastraipa pakeičiama taip:
                                 „Jei nenurodyta kitaip, galutiniame gaminyje, įskaitant bet kurį jo komponentą arba priedą, neturi būti šias sąlygas tenkinančių cheminių medžiagų:

                                             i)

                                             atitinkančių Reglamento (EB) Nr. 1907/2006 57 straipsnyje išdėstytus kriterijus,

                                             ii)

                                             nustatytų pagal procedūrą, nurodytą Reglamento (EB) Nr. 1907/2006 59 straipsnio 1 dalyje, kurioje nustatytas kandidatinis labai didelį susirūpinimą keliančių cheminių medžiagų sąrašas.

                                       Šis reikalavimas taikomas cheminėms medžiagoms, naudojamoms siekiant suteikti galutiniam gaminiui tam tikrą funkciją, ir cheminėms medžiagoms, kurių specialiai pridedama į gamybos receptūras.
                                 Labai didelį susirūpinimą keliančioms cheminėms medžiagoms, kurių koncentracija tekstilės gaminyje arba vienalytėje tekstilės gaminio dalyje viršija 0,10 % (masės), išimtys neturi būti taikomos.“;

                                 b)

                                 14 kriterijus iš dalies keičiamas taip:

                                             i)

                                             pavadinimas ir pirmos pastraipos tekstas pakeičiami taip:

                                                „14 kriterijus. Pavojingųjų cheminių medžiagų ir mišinių pakaitalai dažymo, marginimo ir apdailos etapuose

                                             Neturi būti naudojamos austinių ir megztinių medžiagų dažymo, marginimo ir apdailos procesuose taikomos cheminės medžiagos ir mišiniai, liekantys ant galutinio gaminio ir pagal Europos Parlamento ir Tarybos reglamentą (EB) Nr. 1272/2008 (*2) atitinkantys kriterijus, kuriais remiantis jiems priskiriamos 5 lentelėje nurodytos pavojingumo klasės arba rizikos frazės, nebent jiems konkrečiai taikoma išimtis. Šie apribojimai taip pat taikomi funkcinėms cheminėms medžiagoms, kurių pridedama į gaminamus sintetinius pluoštus ir dirbtinius celiuliozės pluoštus. Šis kriterijus taikomas tokio pavidalo gamybiniams cheminiams produktams, kokiu jie naudojami gaminyje, – kaip cheminėms medžiagoms arba kaip mišiniams.

                                                (*2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).“;"

                                             ii)

                                             14b kriterijaus apraše pateikta 6 lentelė iš dalies keičiama taip:

                                                         —

                                                         šešta eilutė „iv) Hidrofobinė ir teplumą mažinanti danga“ pakeičiama taip:

                                                                                „iv)

                                                                                Hidrofobinė, oleofobinė ir teplumą mažinanti danga

                                                                        H413

                                                                        Tokia danga ir jos skilimo produktai turi būti:

                                                                                —

                                                                                lengvai ir (arba) natūraliai biologiškai skaidūs arba

                                                                                —

                                                                                biologiškai nesikaupiantys vandens aplinkoje, įskaitant vandens telkinių dugno nuosėdas.
                                                                                Gaminys turi atitikti funkcijos patvarumo reikalavimus (žr. 25 kriterijų).“;

                                                         —

                                                         aštunta eilutė „v) Pagalbinės cheminės medžiagos“ pakeičiama taip:

                                                                                „v)

                                                                                Pagalbinės cheminės medžiagos, įskaitant:

                                                                                nešiklius,

                                                                                lygiklius,

                                                                                dispergentus,

                                                                                paviršinio aktyvumo medžiagas,

                                                                                tirštiklius,

                                                                                rišiklius

                                                                        H301, H311, H331, H371, H373, H317 (1B), H334, H411, H412, H413, EUH070

                                                                        Receptūra sudaroma naudojant automatinio dozavimo sistemas, o procesai turi atitikti standartines veiklos procedūras.
                                                                        Prie H311, H331, H317 (1B) klasių priskiriamų cheminių medžiagų koncentracija galutiniame gaminyje neturi viršyti 1,0 % masės.“

                                             iii)

                                             trečia pastraipa po 6 lentelės pakeičiama taip:
                                             „Jei gamybos receptūrose naudojama papildomų cheminių medžiagų, priskiriamų prie v punkte nurodytų pavojingumo klasių, kurioms taikomos išimtys, būtina atlikti patikrą remiantis laboratoriniais galutinio arba tarpinio gaminio bandymais, arba būtina apskaičiuoti koks prie minėtų klasių priskiriamų papildomų medžiagų kiekis iš gamybos procesų perkeliamas į galutinį produktą.“;

                                 c)

                                 16b kriterijaus ketvirta pastraipa pakeičiama taip:
                                 „Vertinimas ir patikra. Pareiškėjas įrodo atitiktį pagal EN 12619 arba kitus lygiaverčius standartus. Taip pat pripažįstamas išmetamo organinių junginių kiekio apskaičiavimas pagal metodą, aprašytą naujausiame Europos Komisijos parengtame tekstilės pramonei skirtame geriausių prieinamų gamybos būdų informaciniame dokumente. Turi būti pateikiami mėnesiniai bent šešių mėnesių iki paraiškos pateikimo viso gamybos vietose išmetamo organinių junginių kiekio vidurkiai. Jei tirpikliai surenkami ir naudojami pakartotinai, kaip tokių sistemų taikymo įrodymas turi būti pateikiami stebėsenos duomenys.“;

                     3)

                     skyrius „4. Tinkamumo naudoti kriterijai“ iš dalies keičiamas taip:

                                 a)

                                 20 kriterijaus pirma pastraipa pakeičiama taip:
                                 „Spalvų atsparumas šlapiajam trynimui turi būti bent 2–3 lygio. 2 lygis leidžiamas tamsios spalvos džinsiniam audiniui, o 1 lygis – visiems kitiems džinsinio audinio atspalviams.“;

                                 b)

                                 21 kriterijaus pirma pastraipa pakeičiama taip:
                                 „Spalvų atsparumas sausajam trynimui turi būti bent 4 lygio. 3–4 lygis leidžiamas tamsios spalvos džinsiniam audiniui, o 2–3 lygis – visiems kitiems džinsinio audinio atspalviams.“;

                     4)

                     skyrius „5. Įmonių socialinės atsakomybės kriterijai“ iš dalies keičiamas taip:

                                 a)

                                 pirma pastraipa pakeičiama taip:
                                 „26 ir 27 kriterijai taikomi darbo sąlygoms ir žmogaus teisėms darbe. 26 kriterijus taikomas tekstilės gaminių sukirpimo, siuvimo ir (arba) apkarpymo etapams, o 27 kriterijus taikomas konkrečiai džinsinio audinio gamybai.“;

                                 b)

                                 26 kriterijaus trečia pastraipa pakeičiama taip:
                                 „Vertinimas ir patikra. Pareiškėjas įrodo trečiosios šalies atliktą atitikties patikrą naudodamas nepriklausomos patikros arba dokumentinius įrodymus, įskaitant auditorių lankymąsi per ekologinio ženklo patikros procesą licencijuotų gaminių tiekimo grandinės sukirpimo, siuvimo ir apkarpymo vietose. Patikros atliekamos pateikus paraišką, o vėliau – licencijos galiojimo laikotarpiu, jei pradedama naudotis naujomis gamybos vietomis.
                                 Šalyse, kurios yra ratifikavusios Tarptautinės darbo organizacijos (TDO) Konvenciją dėl darbo inspekcijos (1947 m., Nr. 81) ir kurių darbo inspekcijos sistema TDO stebėjimo duomenimis yra efektyvi ir apima pirmiau išvardytas sritis (*3), turi būti pripažįstama valdžios įstaigos paskirto darbo inspektoriaus (-ių) atlikta patikra.

                                    (*3)  Žr. Tarptautinės darbo organizacijos NORMLEX (http://www.ilo.org/dyn/normlex/en) ir pagalbines gaires naudojimo žinyne.“;"

                     5)

                     28 kriterijaus 11 lentelės antra eilutė, susijusi su medvilnės pluoštais, pakeičiama taip:

                                 „Medvilnės pluoštai

                                 Ekologiška medvilnė sudaro daugiau kaip 50 %

                                 Pagaminta iš xx % ekologiškos medvilnės.
                                 Naudota tik medvilnė be GMO.

                                 Ekologiška medvilnė sudaro daugiau kaip 95 %

                                 Pagaminta iš ekologiškos medvilnės.
                                 Naudota tik medvilnė be GMO.

                                 IKK medvilnė sudaro daugiau kaip 70 %

                                 Medvilnė išauginta naudojant mažiau pesticidų.“

                     6)

                     1 priedėlis iš dalies keičiamas taip:

                                 a)

                                 e skirsnis iš dalies keičiamas taip:

                                             i)

                                             antra eilutė pakeičiama taip:

                                                                     „i)

                                                                     Biocidinės dangos, kuriomis galutiniams gaminiams suteikiama biocidinių savybių
                                                                     Taikymo sritis
                                                                     Visi gaminiai

                                                         Į pluoštus, medžiagas arba galutinį gaminį neturi būti pridedama biocidinių produktų (apibrėžtų Europos Parlamento ir Tarybos reglamento (ES) Nr. 528/2012 (*4) 3 straipsnio 1 dalies a punkte), kuriais siekiama suteikti biocidinių savybių.
                                                         Įprastų biocidų pavyzdžiai: triklozanas, nanosidabras, organiniai cinko junginiai, organiniai alavo junginiai, dichlorfenil(esterio) junginiai, benzimidazolo dariniai ir izotiazolinonai.

                                                         Netaikoma

                                                         Patikra
                                                         Pareiškėjo deklaracija, kad biocidinių produktų nenaudojama

                                             ii)

                                             ketvirta eilutė pakeičiama taip:

                                                                     „iii)

                                                                     Hidrofobinė, teplumą mažinanti ir oleofobinė apdaila
                                                                     Taikymo sritis
                                                                     Jei naudojama siekiant suteikti funkciją

                                                         Neturi būti naudojamos fluorintos hidrofobinės, teplumą mažinančios ir oleofobinės apdailos medžiagos. Jos apima perfluorintas ir polifluorintas apdailos medžiagas.
                                                         Nefluorintos apdailos medžiagos turi būti lengvai ir (arba) visiškai biologiškai skaidžios arba biologiškai nesikaupiančios vandens aplinkoje, įskaitant vandens telkinių dugno nuosėdas. Be to, jos turi atitikti 25a tinkamumo naudoti kriterijų.

                                                         Netaikoma

                                                         Patikra
                                                         Apdailą atliekančių subjektų deklaracija, kad šių medžiagų nenaudota, kartu pridedami naudotų medžiagų saugos duomenų lapai
                                                         Bandymo metodas
                                                         Netaikoma“

                                 b)

                                 f skirsnis iš dalies keičiamas taip:

                                             i)

                                             paviršinio aktyvumo medžiagų, audinių minkštiklių ir kompleksodarių lentelėje pirma ir antra eilutės pakeičiamos taip:

                                                         „Plovikliai, paviršinio aktyvumo medžiagos, minkštikliai ir kompleksodariai

                                                                     ii)

                                                                     Visi plovikliai, paviršinio aktyvumo medžiagos, audinių minkštikliai ir kompleksodariai

                                                                        Taikymo sritis Visi šlapiojo apdorojimo procesai

                                                         Bent 95 % (bendros masės) visų audinių minkštiklių, kompleksodarių, ploviklių ir paviršinio aktyvumo medžiagų, naudojamų kiekvienoje šlapiojo apdorojimo vietoje, turi būti:

                                                                     —

                                                                     lengvai biologiškai skaidūs aerobinėmis sąlygomis arba

                                                                     —

                                                                     natūraliai biologiškai skaidūs ir (arba)

                                                                     —

                                                                     pašalinami nuotekų valymo įrenginiuose.

                                                               Biologinis skaidumas turėtų būti nurodomas remiantis naujausia Ploviklių ingredientų duomenų bazės redakcija adresu
                                                         http://ec.europa.eu/environment/ecolabel/documents/did_list/didlist_part_a_en.pdf.

                                                         Netaikoma

                                                         Patikra
                                                         Cheminių medžiagų tiekėjo deklaracija, prie kurios pridedami saugos duomenų lapai ir (arba) OECD ar ISO bandymų rezultatai
                                                         Bandymo metodas
                                                         Žr. glito ir verpimo preparatus (1 priedėlio a punkto i ir (arba) ii papunktį).

                                                                     iii)

                                                                     Nejoniniai ir katijoniniai plovikliai ir paviršinio aktyvumo medžiagos

                                                                        Taikymo sritis Visi šlapiojo apdorojimo procesai

                                                         Kiekvienoje šlapiojo apdorojimo vietoje naudojami nejoniniai ir katijoniniai plovikliai ir paviršinio aktyvumo medžiagos, kurie klasifikuojami kaip pavojingi vandens aplinkai pagal Reglamentą (EB) Nr. 1272/2008, turi būti visiškai biologiškai skaidūs anaerobinėmis sąlygomis.
                                                         Biologinis skaidumas turėtų būti nurodomas remiantis Ploviklių ingredientų duomenų baze adresu
                                                         http://ec.europa.eu/environment/ecolabel/documents/did_list/didlist_part_a_en.pdf.

                                                         Netaikoma

                                                         Patikra
                                                         Saugos duomenų lapo pateikėjo ir (arba) cheminių medžiagų tiekėjo deklaracija, prie kurios pridedami OECD arba ISO bandymų rezultatai
                                                         Bandymo metodas
                                                         EN ISO 11734, ECETOC Nr. 28, OECD 311“

                                             ii)

                                             pagalbinių medžiagų lentelėje pirma eilutė pakeičiama taip:

                                                                     „iv)

                                                                     Preparatuose ir receptūrose naudojamos pagalbinės medžiagos
                                                                     Taikymo sritis
                                                                     Visi gaminiai

                                                         Tekstilei skirtuose preparatuose arba receptūrose neturi būti naudojama toliau išvardytų cheminių medžiagų; joms taikomos ribinės jų kiekio galutiniame gaminyje vertės:

                                                                     nonilfenolis, izomerų mišinys

                                                                     4-nonilfenolis

                                                                     4-nonilfenolis, šakotasis

                                                                     Oktilfenolis

                                                                     4-oktilfenolis

                                                                     4-tret-oktilfenolis

                                                         Bendras kiekis 25 mg/kg

                                                         Patikra
                                                         Galutinio gaminio bandymas
                                                         Bandymo metodas
                                                         Ekstrahavimas tirpikliais, vėliau taikant skysčių chromatografijos ir masių spektrometrijos (LCMS) metodą

                                                         Alkilfenoletoksilatai (APEO) ir jų dariniai:

                                                                     polioksietilintas oktilfenolis

                                                                     polioksietilintas nonilfenolis

                                                                     polioksietilintas p-nonilfenolis

                                                         Patikra
                                                         Galutinio gaminio bandymas
                                                         Bandymo metodas
                                                         ISO 18254“

                                 c)

                                 g skirsnis iš dalies keičiamas taip:

                                             i)

                                             biocidams skirtas iii įrašas pakeičiamas taip:

                                                                     „iii)

                                                                     Biocidai transportuojamiems ir sandėliuojamiems tekstilės gaminiams apsaugoti
                                                                     Taikymo sritis
                                                                     Visi gaminiai

                                                         Naudoti leidžiama tik tuos biocidinius produktus, kuriuose yra veikliųjų medžiagų, patvirtintų pagal Europos Parlamento ir Tarybos reglamentą (ES) Nr. 528/2012 (*5). Pareiškėjai turėtų susipažinti su naujausiu leidžiamų naudoti cheminių medžiagų sąrašu, pateiktu adresu
                                                         https://echa.europa.eu/web/guest/information-on-chemicals/biocidal-active-substances.
                                                         Ribojamos šios cheminės medžiagos:

                                                                     —

                                                                     chlorfenoliai (jų druskos ir esteriai),

                                                                     —

                                                                     polichlorinti bifenilai (PCB),

                                                                     —

                                                                     organiniai alavo junginiai, įskaitant TBT, TPhT, DBT ir DOT,

                                                                     —

                                                                     dimetilfumaratas (DMFu).

                                                         Netaikoma

                                                         Patikra
                                                         Deklaracija, kad šių biocidinių produktų nenaudota prieš gabenant ir sandėliuojant, taip pat pridedami saugos duomenų lapai.

                                             ii)

                                             ekstrahuojamiesiems metalams skirtas iv įrašas pakeičiamas taip:

                                                                     „iv)

                                                                     Ekstrahuojamieji metalai
                                                                     Taikymo sritis
                                                                     Visi gaminiai, gaminiams, skirtiems kūdikiams ir vaikams iki 3 metų amžiaus, taikomos kitos ribinės vertės

                                                         Kūdikiams ir vaikams iki 3 metų amžiaus skirtiems gaminiams taikomos šios ribinės vertės:

                                                         mg/kg

                                                         Patikra
                                                         Galutinio gaminio bandymas
                                                         Bandymo metodas
                                                         Ekstrahavimas – EN ISO 105-E04–2013 (rūgščiojo prakaito tirpalu)
                                                         Aptikimas – induktyviai susietos plazmos masių spektrometrija (ICP-MS) arba optinės emisijos spektrometrija (ICP-OES)

                                                         stibio (Sb)

                                                         30,0

                                                         arseno (As)

                                                         0,2

                                                         kadmio (Cd)

                                                         0,1

                                                         chromo (Cr)

                                                                     —

                                                                     metalų kompleksų dažikliais nudažyta tekstilė

                                                         1,0

                                                                     —

                                                                     visa kita tekstilė

                                                         0,5

                                                         kobalto (Co)

                                                         1,0

                                                         vario (Cu)

                                                         25,0

                                                         švino (Pb)

                                                         0,2

                                                         nikelio (Ni)

                                                                     —

                                                                     metalų kompleksų dažikliais nudažyta tekstilė

                                                         1,0

                                                                     —

                                                                     visa kita tekstilė

                                                         0,5

                                                         gyvsidabrio (Hg)

                                                         0,02

                                                         Visiems kitiems gaminiams, įskaitant interjero tekstilės gaminius, taikomos šios ribinės vertės:

                                                         mg/kg

                                                         Patikra
                                                         Galutinio gaminio bandymas
                                                         Bandymo metodas
                                                         Ekstrahavimas – DIN EN ISO 105-E04–2013 (rūgščiojo prakaito tirpalu)
                                                         Aptikimas – ICP-MS arba ICP-OES“

                                                         stibio (Sb)

                                                         30,0

                                                         arseno (As)

                                                         1,0

                                                         kadmio (Cd)

                                                         0,1

                                                         chromo (Cr)

                                                                     —

                                                                     metalų kompleksų dažikliais nudažyta tekstilė

                                                         2,0

                                                                     —

                                                                     visa kita tekstilė

                                                         1,0

                                                         kobalto (Co)

                                                                     —

                                                                     metalų kompleksų dažikliais nudažyta tekstilė

                                                         4,0

                                                                     —

                                                                     visa kita tekstilė

                                                         1,0

                                                         vario (Cu)

                                                         50,0

                                                         švino (Pb)

                                                         1,0

                                                         nikelio (Ni)

                                                         1,0

                                                         gyvsidabrio (Hg)

                                                         0,02

            (*4)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).“

            (*5)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).“


Svarbus teisinis pranešimas

|

52006DP0426

Europos Parlamento sprendimas dėl prašymo ginti Mario Borghezio imunitetą ir privilegijas (2006/2151(IMM))

Oficialusis leidinys 313 E , 20/12/2006 p. 0065 - 0066

		P6_TA(2006)0426Prašymas ginti Mario Borghezio imunitetąEuropos Parlamento sprendimas dėl prašymo ginti Mario Borghezio imunitetą ir privilegijas (2006/2151(IMM))Europos Parlamentas,- atsižvelgdamas į 2006 m. gegužės 23 d. Mario Borghezio pateiktą ir 2006 m. birželio 1 d. per plenarinį posėdį paskelbtą prašymą ginti jo imunitetą,- susipažinęs su Mario Borghezio paaiškinimais, pateiktais pagal Darbo tvarkos taisyklių 7 straipsnio 3 dalį,- atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,- atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus [1],- atsižvelgdamas į Italijos Respublikos Konstitucijos 68 straipsnį,- atsižvelgdamas į Darbo tvarkos taisyklių 6 straipsnio 3 dalį ir 7 straipsnį,- atsižvelgdamas į Teisės reikalų komiteto pranešimą (A6-0329/2006),1. nusprendžia neginti Mario Borghezio imuniteto ir privilegijų.[1] Byla 101/63, Wagner prieš Fohrmann ir Krier, 1964 m. Rink., p. 383, ir byla 149/85, Wybot prieš Faure ir kitus, 1986 m. Rink., p. 2391.--------------------------------------------------


title: 2015 m. rugsėjo 29 d. Politinio ir saugumo komiteto sprendimas (BUSP) 2015/1750 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, ir kuriuo panaikinamas Sprendimas (BUSP) 2015/607 (ATALANTA/5/2015)

text:
1.10.2015

               LT

               Europos Sąjungos oficialusis leidinys

               L 256/13

         POLITINIO IR SAUGUMO KOMITETO SPRENDIMAS (BUSP) 2015/1750
   2015 m. rugsėjo 29 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, ir kuriuo panaikinamas Sprendimas (BUSP) 2015/607 (ATALANTA/5/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

               (2)

               2015 m. balandžio 15 d. PSK priėmė Sprendimą (BUSP) 2015/607 (2), kuriuo ES pajėgų vadu skiriamas kapitonas (karinės jūrų pajėgos) Alfonso GÓMEZ FERNÁNDEZ DE CÓRDOBA;

               (3)

               ES operacijos vadas rekomendavo naujuoju ES pajėgų vadu vietoj kapitono (karinės jūrų pajėgos) Alfonso GÓMEZ FERNÁNDEZ DE CÓRDOBA skirti kontradmirolą Stefano BARBIERI;

               (4)

               ES karinis komitetas pritaria tai rekomendacijai;

               (5)

               todėl Sprendimas (BUSP) 2015/607 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kontradmirolas Stefano BARBIERI skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadu nuo 2015 m. spalio 6 d.
   2 straipsnis
   Sprendimas (BUSP) 2015/607 panaikinamas.
   3 straipsnis
   Šis sprendimas įsigalioja 2015 m. spalio 6 d.

      Priimta Briuselyje 2015 m. rugsėjo 29 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 301, 2008 11 12, p. 33.

      (2)  2015 m. balandžio 15 d. Politinio ir saugumo komiteto sprendimas (BUSP) 2015/607, kuriuo skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadas ir panaikinamas Sprendimas (BUSP) 2015/102 (ATALANTA/3/2015) (OL L 100, 2015 4 17, p. 79).